Aursunden
Store norske leksikon,Geografi,Norges geografi,Trøndelag,Røros
Aursunden er en innsjø i Røros kommune, Trøndelag, nordøst for kommunesenteret Røros. Den er 46 kvadratkilometer stor og største dyp er 52 meter.
Sjøen renner ut i Glåma, og sjøen angis ofte som Glåmas kilde. Dette er strengt tatt ikke korrekt, da Aursunden har tilløp fra en rekke større fjellvann, blant annet Rien (748 meter over havet) og Riasten (805 meter over havet), i grensetraktene mot Holtålen og Tydal.Ved østenden ligger Brekkebygd (Brekken) med riksvei 31 mellom Härjedalen (Sverige) og Røros. Ved vestenden ligger Glåmos med riksvei 30 og Rørosbanen.Aursunden er regulert mellom 684 og 690 meter over havert. Nedenfor utløpet ligger kraftstasjonen Kuråsfossen (10 MW). Les mer i Store norske leksikon Glåma geologi og landformer i Norge Norges geografi Norges befolkning